Používateľská príručka WALKMAN
Tlač
Úvodná strana > Začíname > Napájanie/nabíjanie > Nabíjanie batérie

## Nabíjanie batérie

Informácie o indikátore batérie
Poznámky k nabíjaniu batérie
Batéria prehrávača „WALKMAN“ sa nabíja počas pripojenia prehrávača „WALKMAN“ k spustenému počítaču prostredníctvom USB kábla (dodáva sa).
Keď indikátor zostávajúcej energie batérie v pravej hornej časti displeja ukazuje stav , nabíjanie je dokončené. (Doba nabíjania je približne 3 hodiny.)
Keď prehrávač „WALKMAN“ používate po prvý raz, alebo ak ste prehrávač „WALKMAN“ dlhú dobu nepoužívali, nabite ho úplne (na stav na indikátore zostávajúcej energie batérie na displeji).
Rada

- Používanie režimu [Battery Care] skráti čas používania, životnosť batérie však môžete predĺžiť [Detaily].

Poznámka

- Keď je nabíjanie dokončené, displej sa vypne.

### Informácie o indikátore batérie

Indikátor batérie v oblasti s informáciami ukazuje stav nabitia batérie.
Batériu nabite, keď indikátor batérie bliká. Informácie o výdrži batérie, pozri [Detaily].

### Poznámky k nabíjaniu batérie

- Ak nabíjate prehrávač „WALKMAN“ po dlhšom čase nepoužívania, váš počítač ho nemusí rozpoznať alebo sa na displeji nemusí nič zobraziť. Nechajte prehrávač „WALKMAN“ nabíjať približne 5 minút, potom by mal znova začať pracovať normálne.

- Batériu nabíjajte pri teplote okolia 5 °C až 35 °C. Ak sa pokúsite nabiť batériu pri teplote okolia mimo uvedeného rozsahu, môže sa zobraziť ikona a nabíjanie nebude možné uskutočniť.

- Batériu je možné opakovane nabiť približne 500-krát, potom sa však opotrebuje. Toto číslo sa môže líšiť v závislosti od podmienok používania prehrávača „WALKMAN“.

- Počas pripojenia prehrávača „WALKMAN“ k počítaču sú ovládacie tlačidlá prehrávača nefunkčné.

- Aby ste predišli opotrebeniu batérie, aspoň raz za pol roka alebo za rok ju nabite.

- Nenechávajte prehrávač „WALKMAN“ dlhšiu dobu pripojený k prenosnému počítaču, ktorý nie je pripojený k zdroju striedavého prúdu, pretože prehrávač „WALKMAN“ môže vybiť batériu počítača.

- Predtým, než počítač zapnete, reštartujete, zobudíte z režimu spánku alebo vypnete, odpojte prehrávač „WALKMAN“ od počítača.

- Počas nabíjania sa v prehrávači „WALKMAN“ môže akumulovať teplo. Nejde o poruchu.

Prejsť na začiatok stránky