Používateľská príručka WALKMAN
Tlač
Úvodná strana > Riešenie problémov > Možné príčiny príznakov problémov > Hlásenia

## Hlásenia

Ak sa na displeji zobrazí hlásenie, postupujte podľa pokynov uvedených nižšie.
[Cannot play; file format is not supported.]

- Pokúšate sa prehrať súbor, ktorý nie je možné prehrať v prehrávači „WALKMAN“.

- Nemôžete prehrať skladbu s nepodporovaným formátom súboru [Detaily].

[Cannot play; license has expired.]

- Doba, počas ktorej bolo možné skladbu prehrávať, uplynula.

- Aktualizujte licenčné informácie skladieb pomocou softvéru, ktorý ste použili na prenos.

[Delete failed.]

- Pokúšate sa vymazať video, prehrávač „WALKMAN“ ho však nedokáže vymazať.

- Vymažte video pomocou programu Media Go alebo pomocou programu Prieskumník systému Windows.

[Do not disconnect.]

- Prehrávač „WALKMAN“ je pripojený k počítaču alebo inému externému zariadeniu na prenos údajov.

- Toto nie je chybové hlásenie. Neodpájajte USB kábel, kým sa nedokončí prenos.

[Firmware update failed.]

- Aktualizáciu firmvéru sa nepodarilo dokončiť.

- Skúste aktualizovať firmvér znova podľa pokynov zobrazených na počítači.

[LOW BATTERY. Please Charge.]

- Batéria prehrávača „WALKMAN“ je takmer vybitá.

- Nabite batériu [Detaily].

[Not enough free space in memory. Delete files to ensure free space.]

- Dostupná kapacita prehrávača „WALKMAN“ je nedostatočná.

- Pripojte prehrávač „WALKMAN“ k počítaču pomocou dodaného USB kábla a potom vymažte všetky nepotrebné údaje z prehrávača „WALKMAN“ pomocou softvéru, ktorý ste použili na prenos, alebo pomocou programu Prieskumník systému Windows.

[Unable to set photo as wallpaper.]

- Vybratú fotografiu nie je možné nastaviť ako tapetu.

- Skontrolujte, či súbor fotografie nie je poškodený alebo nie je príliš veľký.

Prejsť na začiatok stránky