Používateľská príručka WALKMAN
Tlač
Úvodná strana > Dôležité informácie > Upozornenia > Upozornenie

## Upozornenie

Poznámky týkajúce sa používania
Poznámky týkajúce sa prostredia používania
Poznámky týkajúce sa manipulácie s prehrávačom „WALKMAN“
Poznámky týkajúce sa ochrany prehrávača „WALKMAN“ pred namočením alebo navlhnutím

### Poznámky týkajúce sa používania

V nasledujúcej časti sú uvedené dôležité informácie týkajúce sa používania prehrávača „WALKMAN“. Dodržiavajte nižšie uvedené pokyny.

- Nedotýkajte sa nabíjateľnej batérie holými rukami, ak z nej vyteká kvapalina. V prípade vytečenia batérie sa obráťte na najbližšieho predajcu spoločnosti Sony, pretože kvapalina z batérie môže zostať v prehrávači „WALKMAN“. Ak sa vám kvapalina odstane do očí, nedrhnite si ich ani nešúchajte, pretože by to mohlo zapríčiniť oslepnutie. Oči si opláchnite čistou vodou a navštívte lekára.
  Ak sa vám kvapalina dostane na telo alebo oblečenie, okamžite ju zmyte. Ak to neurobíte, môžete si spôsobiť popáleniny alebo zranenie. V prípade popálenia alebo zranenia kvapalinou z batérie navštívte lekára.

- Ak prehrávač „WALKMAN“ spôsobuje rušenie rádiového alebo televízneho príjmu, vypnite prehrávač „WALKMAN“ a presuňte ho ďalej od rádia alebo televízora.

- Pri mimoriadne suchom vzduchu môžete na ušiach pocítiť jemné štípanie. Spôsobuje ho statická elektrina nahromadená v tele a nejde o poruchu prehrávača „WALKMAN“.
  Tento jav môžete minimalizovať nosením oblečenia vyrobeného z prírodných materiálov.

- Pri používaní remienka (nedodané) dávajte pozor, aby sa nezachytil o predmety okolo vás. Prehrávačom „WALKMAN“ zavesenom na remienku nehojdajte, aby ste ním neudreli iné osoby.

- V lietadle prehrávač „WALKMAN“ používajte v súlade s letovými pokynmi a nepoužívajte ho počas vzlietania a pristávania lietadla.

- Ak vidíte blýskanie alebo počujete hrmenie, ihneď si zložte z uší slúchadlá a prestaňte prehrávač „WALKMAN“ používať.

- Ak sa u vás vyskytne alergická reakcia na dodané slúchadlá, prestaňte ich okamžite používať a obráťte sa na lekára.

### Poznámky týkajúce sa prostredia používania

- Prehrávač „WALKMAN“ nikdy nepoužívajte na miestach, kde by mohol byť vystavený extrémnemu svetlu, teplote, vlhkosti alebo otrasom. Napríklad, prehrávač „WALKMAN“ nenechávajte v aute zaparkovanom na slnku alebo na priamom slnečnom svetle. Prehrávač môže stratiť farbu a zdeformovať sa alebo poškodiť.

- Prehrávač „WALKMAN“ nenechávajte na nadmerne prašnom mieste.

- Prehrávač „WALKMAN“ nenechávajte na nestabilnom povrchu alebo v šikmej polohe.

### Poznámky týkajúce sa manipulácie s prehrávačom „WALKMAN“

- Pri odpájaní slúchadiel od prehrávača „WALKMAN“ ťahajte za konektor slúchadiel. Ťahaním za kábel slúchadiel sa môže kábel poškodiť.

- Na povrch LCD displeja nepôsobte veľkou silou. Môže to spôsobiť porušenie farieb alebo jasu alebo zapríčiniť poruchu LCD displeja.

- Pri používaní prehrávača „WALKMAN“ dodržiavajte nižšie uvedené upozornenia, aby ste zabránili zdeformovaniu tela prehrávača „WALKMAN“ alebo jeho poruche.

- Nesadajte si s prehrávačom „WALKMAN“ uloženým v zadnom vrecku.

- Keď je prehrávač „WALKMAN“ vložený do tašky s obtočeným káblom slúchadiel, nevystavujte túto tašku silným nárazom.

### Poznámky týkajúce sa ochrany prehrávača „WALKMAN“ pred namočením alebo navlhnutím

- Prehrávač „WALKMAN“ nevystavujte vode. Prehrávač „WALKMAN“ nie je vodotesný. Dodržujte nižšie uvedené upozornenia.

- Dávajte pozor, aby vám prehrávač „WALKMAN“ nespadol do umývadla alebo inej nádoby naplnenej vodou.

- Nepoužívajte prehrávač „WALKMAN“ na vlhkých miestach alebo v zlom počasí, napríklad keď prší alebo sneží.

- Prehrávač „WALKMAN“ chráňte pred vlhkosťou.
  Ak sa dotknete prehrávača „WALKMAN“ mokrými rukami, alebo ak prehrávač „WALKMAN“ umiestnite do mokrého kusu odevu, prehrávač „WALKMAN“ sa môže navlhčiť, čo môže spôsobiť jeho poruchu.

Prejsť na začiatok stránky