Používateľská príručka WALKMAN
Tlač
Úvodná strana > Nastavenia > Nastavenia hudby > Vytváranie súborov LRC

## Vytváranie súborov LRC

Môžete zobraziť text, ktorý vytvoríte pomocou počítača.

1. Postupne zvoľte položky [Štart] [Všetky programy] [Príslušenstvo] [Poznámkový blok].

1. Do programu Poznámkový blok napíšte text skladby.

1. Spustite prehrávanie zvukového súboru a zistite čas prehrávania [minúty:sekundy:stotiny sekundy], kedy sa majú zobrazovať jednotlivé riadky textu, a tento čas potom zadajte na začiatku (naľavo) jednotlivých riadkov textu.

- Prehrávač „WALKMAN“ dokáže rozpoznať až 95 znakov pre zobrazenie riadku textu na obrazovke.

- Časové údaje musia byť zadané v chronologickom poradí.

Sekundy a stotiny sekundy môžete namiesto dvojbodky oddeliť bodkou.
Stotiny sekundy môžete opomenúť.

1. Po zadaní celého textu uložte súbor.

Zvoľte [Súbor] [Uložiť ako…] a otvorte tak dialógové okno [Uložiť ako]. V políčku [Uložiť vo formáte:] v dolnej časti okna zvoľte možnosť [Všetky súbory]. V políčku [Kódovanie:] zvoľte možnosť [UTF-8]. Do políčka [Názov súboru:] zadajte názov súboru. Názov súboru musí byť rovnaký ako názov zvukového súboru, a musí mať príponu „.lrc“. Kliknutím na tlačidlo [Uložiť] uložte súbor LRC.

- Maximálna veľkosť súboru LRC je 512 KB.

- Ak sa riadok textu nezmestí na obrazovku, rozdelí sa (maximálne do 3 riadkov).

- Znaky presahujúce 3 riadky sa nezobrazia.

- Všetky znaky CR, CRLF a LF sa rozpoznajú správne.

- Riadok textu, ktorý obsahuje len znak pre koniec riadka sa preskočí.

1. Pripojte prehrávač „WALKMAN“ k počítaču pomocou USB kábla (dodáva sa) tak, aby značka smerovala nahor.

1. Vytvorte nový priečinok v priečinku [MUSIC] v prehrávači „WALKMAN“ a potom prostredníctvom presunutia myšou preneste zvukový súbor aj súbor LRC do nového priečinka.

#### Informácia týkajúca sa autorských práv

Keď vytvárate súbory LRC s použitím materiálov chránených autorským zákonom, na ktoré má autorské práva iná osoba, vytvorené súbory LRC sú obmedzené len na osobné použitie. Používanie súborov LRC nad rámec tohto obmedzenia vyžaduje povolenie držiteľov autorských práv.
Súvisiace témy
Vyhľadávanie skladieb
Zobrazenie textu skladby [Display Lyrics]
Prejsť na začiatok stránky