Používateľská príručka WALKMAN
Tlač
Úvodná strana > Riešenie problémov > Možné príčiny príznakov problémov > Činnosť

## Činnosť

Prehrávač neprehráva žiadny zvuk.

- Úroveň hlasitosti je nastavená na nulovú hodnotu.

- Zvýšte hlasitosť.

- Konektor slúchadiel nie je správne pripojený.

- Ak sú slúchadlá pripojené nesprávne, zvuk zo slúchadiel nemusí znieť správne. Zasuňte konektor slúchadiel, až kým nezacvakne na miesto [Detaily].

- Konektor slúchadiel je znečistený.

- Vyčistite konektor slúchadiel mäkkou, suchou handričkou.

- Ak problém pretrváva aj po vykonaní vyššie uvedených opatrení, stlačte tlačidlo RESET na prehrávači „WALKMAN“ [Detaily].

Údaje nie je možné prehrať.

- Batéria je vybitá.

- Batériu úplne nabite [Detaily].

- Ak prehrávač „WALKMAN“ nereaguje ani po nabití batérie, stlačením tlačidla RESET obnovte predvolené nastavenia prehrávača „WALKMAN“ [Detaily].

- Po prenesení prostredníctvom presunutia myšou v programe Prieskumník systému Windows úrovne hierarchie údajov nezodpovedajú úrovniam prehrávača „WALKMAN“.

- Umiestnite údaje prostredníctvom presunutia myšou na správne miesto [Detaily].

- Prenesené súbory nemajú formát, ktorý je možné prehrať.

- Informácie o formátoch, ktoré je možné prehrávať, pozri [Detaily]. Niektoré skladby sa nemusia dať prehrať v závislosti od určitých parametrov súboru.

- Zvukové súbory MP4 umiestňujete prostredníctvom presunutia myšou do priečinka pre video.

- Umiestnite ich prostredníctvom presunutia myšou do priečinka [MUSIC].

- Doba obmedzenia prehrávania skladby uplynula kvôli podmienkam predplatného atď.

- Skladby s uplynulou dobou obmedzenia prehrávania nie je možné prehrávať. Aktualizujte ich pomocou softvéru, ktorý ste použili na prenos.

- Formátovanie prehrávača „WALKMAN“ sa nepodarilo dokončiť alebo ste prehrávač „WALKMAN“ naformátovali pomocou počítača.

- Pokúste sa prehrávač „WALKMAN“ naformátovať znova [Detaily].

Skladby prenesené z počítača nie je možné vymazať v prehrávači „WALKMAN“.

- Skladby prenesené z počítača do prehrávača „WALKMAN“ nie je možné vymazať.

- Vymažte ich pomocou softvéru, ktorý ste použili na prenos údajov, alebo pomocou programu Prieskumník systému Windows.

Prenesené údaje sa nezobrazujú vo svojom zozname.

- Môže sa stať, že prehrávač „WALKMAN“ nerozpozná videá a fotografie v nepodporovanom formáte a nezobrazia sa v zozname [Detaily].

- Ak premenujete súbor videa, ktorý je prenesený z počítača do prehrávača „WALKMAN“, alebo ho presuniete do iného priečinka, môže sa stať, že prehrávač „WALKMAN“ ho nerozpozná a súbor sa nezobrazí v zozname videí.

- Údaje boli prostredníctvom presunutia myšou umiestnené na nesprávne miesto.

- Umiestnite údaje prostredníctvom presunutia myšou na správne miesto [Detaily].

- Zabudovaná pamäť typu flash prehrávača „WALKMAN“ bola naformátovaná s použitím programu Prieskumník systému Windows.

- Naformátujte zabudovanú pamäť typu flash na prehrávači „WALKMAN“ [Detaily].

- USB kábel (dodáva sa) bol odpojený od prehrávača „WALKMAN“ počas prenosu údajov.

- Preneste použiteľné súbory späť do počítača a naformátujte pamäť typu flash zabudovanú v prehrávači „WALKMAN“ [Detaily].

Pri výbere položky [All Songs] alebo [Album] sa zobrazia všetky skladby, avšak pri výbere položky [Folder] sa niektoré skladby nezobrazia.

- Zvukové súbory nie sú umiestnené v priečinkoch pod priečinkom [MUSIC].

- Umiestnite ich prostredníctvom presunutia myšou do priečinkov pod priečinkom [MUSIC].

Skladby sa prehrávajú iba v rámci obmedzeného rozsahu prehrávania, ako napríklad v rámci jedného albumu.

- Položka [Playback Range] [Detaily] je nastavená na možnosť [Selected Range].

- Zmeňte nastavenie rozsahu prehrávania.

Tvorí sa šum.

- V blízkosti prehrávača „WALKMAN“ sa používa zariadenie vysielajúce rádiové signály, napríklad mobilný telefón.

- Pri používaní takýchto zariadení, napríklad mobilných telefónov, ich udržiavajte ďalej od prehrávača „WALKMAN“.

- Hudobné údaje importované z diskov CD atď. sú poškodené.

- Vymažte údaje a potom ich importujte a preneste znova. Pri importovaní údajov do počítača zatvorte všetky ostatné aplikácie, aby sa zabránilo poškodeniu údajov.

- Prenesené súbory nemajú formát, ktorý je možné prehrať.

- Informácie o formátoch, ktoré je možné prehrávať, pozri [Detaily]. Niektoré skladby sa nemusia dať prehrať v závislosti od určitých parametrov súboru.

- Konektor slúchadiel je znečistený.

- Vyčistite konektor slúchadiel mäkkou, suchou handričkou.

Nastavenie [VPT (Surround)] alebo funkcia [Clear Stereo] nie sú účinné.

- Pri výstupe do externých reproduktorov prostredníctvom držiaku (nedodané) sa môže stať, že nastavenia [VPT (Surround)] a funkcia [Clear Stereo] nebudú účinné, pretože prehrávač „WALKMAN“ je určený len pre kompatibilné slúchadlá. Nejde o poruchu.

Prehrávač „WALKMAN“ nereaguje na stlačenie tlačidiel.

- Prepínač HOLD je nastavený do polohy HOLD.

- Posuňte prepínač HOLD na pravej strane prehrávača do opačnej polohy [Detaily].

- Prehrávač „WALKMAN“ obsahuje skondenzovanú vlhkosť.

- Počkajte niekoľko hodín, kým prehrávač „WALKMAN“ nevyschne.

- Zostávajúca energia batérie je nízka alebo nedostatočná.

- Nabite batériu pripojením prehrávača „WALKMAN“ k spustenému počítaču [Detaily].

- Ak po nabití batérie nenastane žiadna zmena, stlačením tlačidla RESET obnovte predvolené nastavenia prehrávača „WALKMAN“ [Detaily].

- Prehrávač „WALKMAN“ je pripojený k počítaču prostredníctvom USB pripojenia.

- Odpojte pripojenie USB a potom začnite pracovať s prehrávačom „WALKMAN“.

Prehrávanie sa nezastaví.

- Pri tomto prehrávači „WALKMAN“ nie je žiadny rozdiel medzi zastavením a pozastavením. Keď stlačíte tlačidlo , zobrazí sa indikátor a prehrávanie sa pozastaví/zastaví.

Hlasitosť je nedostatočná.

- Je zapnutá funkcia [AVLS (Volume Limit)].

- Vypnite funkciu [AVLS (Volume Limit)] [Detaily].

Z pravého kanála slúchadiel sa neprehráva zvuk. Prípadne zvuk pravého kanála je počuť z oboch strán slúchadiel.

- Konektor slúchadiel nie je úplne zasunutý.

- Ak slúchadlá nie sú pripojené správne, zvuk nebude znieť správne. Zasuňte konektor slúchadiel do zásuvky tak, aby zacvakol [Detaily].

Prehrávanie sa zrazu zastavilo.

- Zostávajúca energia batérie je nedostatočná.

- Nabite batériu pripojením prehrávača „WALKMAN“ k spustenému počítaču [Detaily].

- Pokúšate sa prehrať skladbu alebo video, ktoré nie je možné prehrať v prehrávači „WALKMAN“.

- Prehrajte inú skladbu alebo video súbor.

Nezobrazuje sa text skladby.

- Pre danú skladbu nie je k dispozícii text [Detaily].

- Ak chcete zobraziť text skladby, vytvorte LRC súbor.

- Názov alebo formát súboru je nesprávny.

- Informácie o pravidlách pre pomenovávanie súborov a o formáte súborov, pozri [Detaily].

Nezobrazujú sa miniatúry (ako napríklad obrázok obalu albumu).

- Skladby s formátom súborov podporovaným prehrávačom „WALKMAN“ neobsahujú informácie o obrázku obalu albumu. Miniatúry sa zobrazujú iba pri skladbách, ktoré obsahujú informácie o obrázku obalu albumu a ktoré majú formát súboru podporovaný prehrávačom „WALKMAN“.

- Vykonajte prenos znova s použitím programu Media Go alebo iného softvéru umožňujúceho prenos súborov.

- Názov miniatúry sa nezhoduje s príslušným videom alebo video nie je umiestnené na správnom mieste.

- Umiestnite súbor JPEG s rovnakým názvom ako video do priečinka v priečinku [VIDEO].

- Ak fotografie neobsahujú miniatúry, ktoré vyhovujú formátu súborov Exif, miniatúry nie je možné zobraziť.

- Ak ste do prehrávača „WALKMAN“ preniesli skladbu bez obrázka obalu albumu, k skladbe nebude možné pripojiť obrázok obalu ani v prípade, že skladbu znova prenesiete do prehrávača spolu s obrázkom obalu.

- Vymažte skladbu z prehrávača „WALKMAN“ a potom ju znova preneste do prehrávača „WALKMAN“ spolu s obrázkom obalu albumu.

Napájanie prehrávača „WALKMAN“ sa vyplo a potom znova zaplo.

- V prípade poruchy sa prehrávač „WALKMAN“ automaticky vypne a potom znova zapne.

Prehrávač „WALKMAN“ nefunguje správne.

- Počítač bol spustený alebo reštartovaný, keď bol k nemu pripojený prehrávač „WALKMAN“.

- Resetujte prehrávač „WALKMAN“ stlačením tlačidla RESET na prehrávači „WALKMAN“ [Detaily]. Pred spustením alebo reštartovaním počítača odpojte prehrávač „WALKMAN“.

Prejsť na začiatok stránky